Suchinthana/ta-wikipedia huggingface dataset:
கேளம்பாக்கம்

கேளம்பாக்கம் (Kelambakkam) என்பது தமிழ்நாட்டின் தலைநகர் சென்னையில் உள்ள ஒரு மிக வேகமாக வளர்ந்து வரும் ஒரு புறநகர் ஆகும். இது பழைய மாமல்லபுரம் சாலையில் அமைந்துள்ளது.

இங்குள்ள கோவளம் கடற்கரை, புனித மேரி தேவாலயம், திருவிடந்தை நித்தியகல்யாண பெருமாள் கோவில், திருப்போரூர் முருகன் கோவில் ஆகியவை சுற்றுலாப் பயணிகளைக் கவரும் இடங்களாகும்.

மேற்கோள்கள் 

சென்னை சுற்றுப் பகுதிகள்
என் ராசாவின் மனசிலே

என் ராசாவின் மனசிலே, கஸ்தூரி ராசாவின் இயக்கத்தில் 1991-ம் ஆண்டில் வெளியான ஒரு தமிழ்த் திரைப்படமாகும். ராஜ்கிரண், மீனா, வடிவேலு ஆகியோர் முன்னணி கதாபாத்திரத்தில் நடித்திருந்தனர். ராஜ்கிரண் தயாரித்த இத்திரைப்படத்திற்கு இசையமைப்பாளர் இளையராஜா இசையமைத்திருந்தார். 13 ஏப்ரல் 1991 அன்று வெளியான இத்திரைப்படம் ஒரு வெள்ளி விழா திரைப்படமாகும். இத்திரைப்படத்தில் தான் நகைச்சுவை நடிகர் வடிவேலு தமிழ்த் திரைப்படங்களில் அறிமுகமானார். தெலுங்கில் மொரத்தொடு நா மொகுடு என்ற பெயரில் வெளியான இத்திரைப்படத்தின் மறுவாக்கத்தில் ராஜசேகர், மீனா ஆகியோர் நடித்திருந்தனர்.

பாடல்கள்

இத்திரைப்படத்தின் பின்னணி இசை மற்றும் பாடல்களுக்கு இசையமைப்பாளர் இளையராஜா இசையமைத்திருந்தார். 1991-இல் வெளியான இத்திரைப்படத்தில் இடம்பெற்ற 6 பாடல்களை இளையராஜா, பொன்னடியான், உஷா, பிறைசூடன் ஆகியோர் எழுதியிருந்தனர்.

விருதுகள் 
1991 ஆம் ஆண்டின் சிறந்த திரைப்படத்துக்கான தமிழக அரசின் திரைப்பட விருது இரண்டாம் பரிசு

சான்றுகள்

1991 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
இளையராஜா இசையமைத்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
வடிவேலு நடித்த திரைப்படங்கள்
மீனா நடித்த திரைப்படங்கள்
தாமஸ் மோர்

சர் தாமஸ் மோர் (; 7 பெப்ரவரி 14786 ஜூலை 1535), அல்லது கத்தோலிக்கர்களால் புனித தாமஸ் மோர், என்று அழைக்கப்படுபவர் ஒரு ஆங்கிலேய வழக்கறிஞரும், தத்துவவியலாளரும், எழுத்தாளரும், அரசியல்வாதியும் ஆவார். ஐரோப்பிய மறுமலர்ச்சியில் இவர் குறிக்கத்தக்க பங்கு வகித்தவர். இங்கிலாந்தின் எட்டாம் ஹென்றியின் முக்கிய ஆலோசகராக இருந்த இவர் அக்டோபர் 1529 முதல் 16 மே 1532 வரை இங்கிலாந்தின் உயராட்சித் தலைவராகப் பணியாற்றினார். மார்ட்டின் லூதர் மற்றும் வில்லியம் டின்டேல் முதலியோரால் கொணரப்பட்ட கிறித்தவச் சீர்திருத்த இயக்கத்தினை இவர் வன்மையாக எதிர்த்தார். அரசியல் சமுதாய முறைகளில் இலக்கியல் வாழ்வுடை கற்பனைத் தீவு பற்றி ஒரு நூலினை 1516ஆம் ஆண்டு Utopia என்னும் பெயரில் வெளியிட்டார்.

பின்னாட்களில் கத்தோலிக்க திருச்சபையிலிருந்து இங்கிலாந்து அரசர் பிரிந்ததும் அவரை இங்கிலாந்து திருச்சபையின் தலைவராக ஏற்க மறுத்தார். திருச்சபையின் தலைவர் பதவி திருத்தந்தைக்கே உரியது எனவும் திருத்தந்தையின் அனுமதியில்லாமல் ஆன் பொலினை அரசர் மணப்பது தவறு அன்றும் இவர் கூறினார். இதனால் இவர் அரசத் துரோகக் குற்றம் சாட்டப்பட்டு தலை வெட்டிக்கொல்லப்பட்டார்

திருத்தந்தை பதினொன்றாம் பயஸ் இவரை ஒரு மறைசாட்சி என 1935இல் புனிதர் பட்டம் அளித்தார்; திருத்தந்தை இரண்டாம் அருள் சின்னப்பர் 2000இல் இவரை அரசியல்வாதிகளுக்கும், அரசுத்தலைவர்களுக்கும் பாதுகாவலராக அறிவித்தார். 1980 முதல், இங்கிலாந்து திருச்சபை இவரை மறைசாட்சியாக வணங்குகின்றது. 2002இல் பிபிசி நடத்திய கருத்துக்கணிப்பில் இவர் 100 பெரிய பிரித்தானியர்கள் (100 Greatest Britons) பட்டியலில் 37ஆம் இடத்தைப்பெற்றார்.

மேற்கோள்கள் 

 
 

 
 

 
 

1478 பிறப்புகள்
1535 இறப்புகள்
இங்கிலாந்தின் கிறித்தவப் புனிதர்கள்
வரலாற்றாளர்கள்
நாவலாசிரியர்கள்
கத்தோலிக்க மெய்யியலாளர்கள்
திருத்தந்தை பதினொன்றாம் பயஸால் புனிதர் பட்டமளிக்கப்பட்டோர்
பிரான்சிஸ்கன் மூன்றாம் சபையினர்
பிரான்சிஸ்கன் சபையினர்
பிரித்தானிய அரசியல்வாதிகள்
தலை வெட்டுண்டு இறந்தவர்கள்
காளி வெங்கட்

காளி வெங்கட் ஒரு தமிழ்த் திரைப்பட நடிகர் ஆவார்.  பல குறும்படங்களில் நடித்த அனுபவம் உள்ள இவர் தெகிடி மற்றும் முண்டாசுப்பட்டி ஆகிய படங்களில் தனது நடிப்பின் மூலம் பெரிதும் அறியப்படுகிறார்.

ஆரம்ப கால வாழ்க்கை
வெங்கட் கோவில்பட்டிக்கு அருகில் உள்ள குடையதேவன்பட்டி எனும் கிராமத்தைச் சேரந்தவர்.  பள்ளி நாட்களில் இருந்து நாடகங்களில் நடித்துவரும் இவர் ஒரு திரைப்பட நடிகராகவேண்டும் என்று தனது கிராமத்தில் இருந்து சென்னைக்கு 1997-ல் வந்தார்.  இயக்குநர் விஜய் பிரபாகரனை தனது குரு என குறிப்பிடும் காளி வெங்கட் சினிமாவைப் பற்றி இன்று எனக்குத் தெரியும் அத்தனை விஷயங்களும் அவர்தான் தனக்குக் கற்பித்ததாக கூறியுள்ளார்.

நடித்த திரைப்படங்கள்

திரைப்படங்கள்

வலைத் தொடர்

மேற்கோள்கள்

தமிழ்த் திரைப்பட நடிகர்கள்
வாழும் நபர்கள்
தூத்துக்குடி மாவட்ட நபர்கள்
1984 பிறப்புகள்
கேடயம்

கேடயம் என்பது, ஒருவகைத் தனியாள் பாதுகாப்புக் கவசம். இது, போர்களின்போது அம்புகள் போன்ற எறியப்படும் ஆயுதங்களைத் தடுப்பதற்கும், வாள், கதாயுதம், தாக்குதல் கோடரி போன்ற ஆயுதங்களால் ஏற்படக்கூடிய தாக்குதல்களைத் திசைதிருப்பி விடுவதற்கும் பயன்படுத்தப்படுகிறது. கேடயங்கள் பல்வேறு அளவுகளில் உள்ளன. சில முழு உடம்பையும் மறைக்கக்கூடிய அளவு பெரியவையாகவும், வேறு சில, போர்களில் இருவர் ஒருவரோடு ஒருவர் மோதிக்கொள்ளும்போது பயன்படுத்தக்கூடிய அளவு சிறியவையாகவும் இருக்கின்றன. கேடயங்களின் தடிப்புக்களும் தேவைக்கு ஏற்றபடி வேறுபடுகின்றன. எறியப்படும் ஈட்டிகளைத் தடுப்பதற்கான கேடயங்கள் தடிப்பான மரப் பலகைகளினால் செய்யப்படுவது உண்டு. வாட்போர்களின் போது பயன்படும் கேடயங்கள் தடிப்புக் குறைந்தவையாகவும், கையாள்வதற்கு இலகுவானவையாகவும் இருக்கும்.

மேற்கோள்கள்

 பாதுகாப்புக் கவசங்கள்
பி. வி. பார்த்தசாரதி

பி. வி. பார்த்தசாரதி என்பவர் (பிறப்பு: 1938) மதுரை மாவட்டம், திருமங்கலத்தைச் சேர்ந்த ஒரு தடகள வீரராவார். மாநில அளவில் மற்றும் உலகளவில் நடைபெற்ற தடை தாண்டுதல் போட்டிகளில் கலந்து கொண்டு பதக்கங்களை வென்றவர்.

வாழ்க்கைக் குறிப்பு 
மதுரை மாவட்டம் திருமங்கலத்தில் பிறந்த இவர், தனது பள்ளிப்படிப்பை திருமங்கலம் பி.கே.என். பள்ளியிலும், பட்டப்படிப்பை சென்னை கிறித்துவக் கல்லூரியிலும், இயந்திரப் பொறியியல் படிப்பை சென்னை அண்ணா பல்கலைக்கழகத்திலும் முடித்தார். தனது பள்ளி ஆசிரியர் ஜெப்ரினின் ஊக்கத்தினால் தடைதாண்டும் போட்டிகளில் ஆர்வம் கொண்டு, கடந்த 50 ஆண்டுகளில் பல்வேறு பதக்கங்கள் பெற்றார். மேலும் இவர், பி.கே.என் பள்ளி மற்றும் கல்லூரியின் தலைவர் மற்றும் தாளாளராகவும், மதுரை மாவட்ட ரோட்டரி கிளப்புகளின் தலைவராகவும் பதவிவகித்துள்ளார்.

வென்ற போட்டிகள்

மேற்கோள்கள் 

1938 பிறப்புகள்
மதுரை மக்கள்
தமிழக ஓட்டப்பந்தய வீரர்கள்
இந்தியத் தடைதாண்டல் ஓட்ட வீரர்கள்
சக்கரப்பள்ளி

சக்கரப்பள்ளி, தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் தஞ்சாவூரிலிருந்து 15 கி.மீ. தூரத்தில் உள்ள ஊராகும்.

சப்தஸ்தானம்
சக்கரப்பள்ளி சப்தஸ்தானத்தில் இவ்வூரிலுள்ள சக்கரவாகேசுவரர் கோயில் முதலாம் இடத்தைப் பெறுகிறது.

மேற்கோள்கள்

தஞ்சாவூர் மாவட்டத்திலுள்ள கிராமங்கள்
நந்திமங்கை

நந்திமங்கை என்பது இந்தியாவில் தமிழ்நாடு மாநிலத்தின் தஞ்சாவூர் மாவட்டத்திலுள்ள ஒரு ஊர் ஆகும்.

அமைவிடம்
இவ்வூர் தஞ்சாவூர் மாவட்டத்தில் தஞ்சாவூர்-கும்பகோணம் நெடுஞ்சாலையில் 13 கிமீ நெடுஞ்சாலைக்குக் கிழக்காக 1 கிமீ தொலைவில் உள்ளது.

சப்தஸ்தானம்
திருச்சக்கராப்பள்ளி சப்தஸ்தானங்களுள் ஒன்றான திருப்புள்ளமங்கை சோழர் கல்வெட்டில் இவ்வூர் நடுவிற்சேரி எனக் குறிப்பிடப்பட்டுள்ளது. சக்கராப்பள்ளி சப்தஸ்தானத்தில் இவ்வூரிலுள்ள கோயில் நான்காம் இடத்தைப் பெறுகிறது.

மேற்கோள்கள்

தஞ்சாவூர் மாவட்டத்திலுள்ள கிராமங்கள்
தருமபுரி ஊராட்சி ஒன்றியம்

தர்மபுரி ஊராட்சி ஒன்றியம் என்பது இந்தியாவின் தமிழ்நாடு மாநிலத்தில் உள்ள தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும். தருமபுரி வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் தருமபுரியில் இயங்குகிறது.

ஊராட்சி மன்றங்கள்
தர்மபுரி ஊராட்சி ஒன்றியம் 28 ஊராட்சி மன்றங்களை உள்ளடக்கியதாகும்.

 ஏ.கொல்லஹள்ளி
 அதகப்பாடி
 அக்கமனஅள்ளி
 ஆண்டிஹள்ளி
 அளேதர்மபுரி
 கே.நடுஹள்ளி
 கடகத்தூர்
 கொண்டம்பட்டி
 கோடுஅள்ளி
 கோணங்கிநாய்க்கனஹள்ளி
 கொண்டகரஹள்ளி
 கிருஷ்ணாபுரம்
 குப்பூர்
 இலக்கியம்பட்டி
 மூக்கனூர்
 முக்கல்நாய்க்கன்பட்டி
 நாய்க்கனஹள்ளி
 நல்லசேனஹள்ளி
 நூலஹள்ளி
 புழுதிக்கரை
 செம்மாண்டகுப்பம்
 செட்டிக்கரை
 சோகத்தூர்
 திப்பிரெட்டிஹள்ளி
 உங்குரானஹள்ளி
 வே.முத்தம்பட்டி
 வெள்ளாளப்பட்டி
 வெள்ளோலை

வெளி இணைப்புகள்
  தர்மபுரி மாவட்ட ஊராட்சி ஒன்றியங்களின் வரைபடம்

இதனையும் காண்க
தமிழக ஊராட்சி ஒன்றியங்களின் பட்டியல்

மேற்கோள்கள்

தருமபுரி மாவட்ட ஊராட்சி ஒன்றியங்கள்
காரிமங்கலம் ஊராட்சி ஒன்றியம்

காரிமங்கலம் ஊராட்சி ஒன்றியம் என்பது இந்தியாவின் தமிழ்நாடு மாநிலத்தில் உள்ள தர்மபுரி மாவட்டத்தில் உள்ள பத்து ஊராட்சி ஒன்றியங்களில் ஒன்றாகும்.இவ்வூராட்சி ஒன்றியம் 30 கிராம ஊராட்சிகளைக் கொண்டது.  

காரிமங்கலம் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம், காரிமங்கலத்தில் இயங்குகிறது.

ஊராட்சி மன்றங்கள்
காரிமங்கலம் ஊராட்சி ஒன்றியம் 30 ஊராட்சி மன்றங்களை உள்ளடக்கியதாகும்.

 அடிலம் 
 அண்ணாமலைஹள்ளி
 பைசுஹள்ளி 
 பந்தாரஹள்ளி 
 பேகாரஹள்ளி 
 பிக்கனஹள்ளி 
 பொம்மஹள்ளி    
 எலுமிச்சனஹள்ளி  
 எர்ரசீகலஹள்ளி   
 கெண்டிகானஹள்ளி    
 அனுமந்தபுரம்    
 இண்டமங்கலம்   
 ஜக்கசமுத்திரம்  
 ஜிட்டாண்டஹள்ளி    
 காளப்பனஹள்ளி  
 கெரகோடஹள்ளி   
 கேத்தனஹள்ளி   
 கோவிலூர்   
 கும்பாரஹள்ளி  
 மகேந்திரமங்கலம்  
 மல்லிக்குட்டை    
 மொட்டலூர்    
 முக்குளம்     
 முருக்கம்பட்டி     
 நாகனம்பட்டி    
 பெரியம்பட்டி    
 புலிக்கல்   
 பூமாண்டஹள்ளி   
 திண்டல்  
 தும்பலஹள்ளி

இதனையும் காண்க
தமிழக ஊராட்சி ஒன்றியங்களின் பட்டியல்

மேற்கோள்கள்

வெளி இணைப்புகள்
  தர்மபுரி மாவட்ட ஊராட்சி ஒன்றியங்களின் வரைபடம் 

தருமபுரி மாவட்ட ஊராட்சி ஒன்றியங்கள்
கெங்கவல்லி ஊராட்சி ஒன்றியம்

கெங்கவல்லி ஊராட்சி ஒன்றியம் என்பது இந்தியாவின் தமிழ்நாடு மாநிலத்தில் உள்ள சேலம் மாவட்டத்தில் உள்ள பத்தொன்பது ஊராட்சி ஒன்றியங்களில் ஒன்றாகும். இவ்வூராட்சி ஒன்றியம் பதினான்கு ஊராட்சி மன்றங்களை கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் கெங்கவல்லி அமைந்துள்ளது.

மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, கெங்கவல்லி ஊராட்சி ஒன்றியத்தின் மொத்த மக்கள் தொகை 70,603 ஆகும். அதில் பட்டியல் சாதி மக்களின் தொகை 13,969 ஆக உள்ளது. பட்டியல் பழங்குடி மக்களின் தொகை 10,153 ஆக உள்ளது.

ஊராட்சி மன்றங்கள்
கெங்கவல்லி ஊராட்சி ஒன்றியத்தில் உள்ள பதினான்கு ஊராட்சி மன்றங்களின் விவரம்; 

 நடுவலூர்
 பேளூர்  
 குட்டமலை
 மண்மலை  
 பச்சமலை  
 தகரப்புதூர் 
 அனையம்பட்டி  
 கடம்பூர்  
 கிருஷ்ணாபுரம்
 ஒதியத்தூர்  
 ஜங்கமசமுத்திரம் 
 கொண்டயம்பள்ளி 
 நாகியாம்பட்டி 
 உளிபுரம்

இதனையும் காண்க
தமிழக ஊராட்சி ஒன்றியங்களின் பட்டியல்

மேற்கோள்கள்

வெளி இணைப்புகள்
 சேலம் மாவட்டத்தின்  ஊராட்சி ஒன்றியங்களின் வரைபடம் 

சேலம் மாவட்ட ஊராட்சி ஒன்றியங்கள்
லயன்ஸ் கேட் என்டேர்டைன்மென்ட்

லயன்ஸ் கேட் என்டேர்டைன்மென்ட் () இது ஒரு கானடா மற்றும் அமெரிக்க நாட்டு பொழுதுபோக்கு நிறுவனமாகும். இந்த நிறுவனம் ஜூலை 3, 1977ஆம் ஆண்டு துவங்கப்பட்டது. இதன் தலைமையகம் வான்கூவர் பிரித்தானிய கொலம்பியாவில் அமைந்துள்ளது.

திரைப்படங்கள்
தயாரித்து மற்றும் விநியோகம் செய்த சில திரைப்படங்கள்:
 எண்டர்ஸ் கேம்
 த ஹங்கர் கேம்ஸ் கட்சிங் பயர்
 ஐ, பிராங்கென்ஸ்டைன்
 தி எக்ஸ்பெண்டபில்ஸ் 3

வெளி இணைப்புகள்  

Official UK website

1997 நிறுவனங்கள்
லயன்ஸ் கேட் என்டேர்டைன்மென்ட்
அமெரிக்க திரைப்பட விநியோகஸ்தர்கள்
அமெரிக்கத் திரைப்படத் தயாரிப்பு நிறுவனங்கள்
அமெரிக்க பொழுதுபோக்கு நிறுவனங்கள்
அமெரிக்க தொலைக்காட்சி தயாரிப்பு நிறுவனங்கள்
நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
யுடிவி மோஷன் பிக்சர்ஸ்

யுடிவி மோஷன் பிக்சர்ஸ் () ஒரு இந்திய நாட்டுத் திரைப்பட நிறுவனமாகும். இந்த நிறுவனம் தமிழ், ஹிந்தி, தெலுங்கு மற்றும் மலையாளம் மொழித் திரைப்படங்களைத் தயாரித்து மற்றும் விநியோகம் செய்கின்றது.

திரைப்படங்கள்

கோலிவுட் திரைப்படங்கள் (தமிழ்)

மேற்கோள்கள்

வெளி இணைப்புகள்
 UTV Motion Pictures website
 
 UTV Motion Pictures page on Facebook
 UTV Motion Pictures page on Twitter
 UTV Software Communications Ltd.

இந்தியத் திரைப்படத் தயாரிப்பு நிறுவனங்கள்
மும்பையில் உள்ள திரைப்படத் தயாரிப்பு நிறுவனங்கள்
இந்தியாவின் பொழுதுபோக்கு நிறுவனங்கள்
தமிழ்த் திரைப்படத் தயாரிப்பு நிறுவனங்கள்
இந்தியத் திரைப்படவிநியோகஸ்தர்கள்
த வால்ட் டிஸ்னி கம்பனியின் துணை நிறுவனங்கள்
டிஸ்னி தயாரிப்பு ஸ்டுடியோக்கள்
திரைப்பட படப்பிடிப்பு வளாகம்
சுடோமு யாமகுச்சி

சுடோமு யாமகுச்சி (Tsutomu Yamaguchi, த்சுடோமு யாமகுச்சி, மார்ச் 16, 1916 – சனவரி 4, 2010) என்பவர் இரண்டாம் உலகப் போரின் போது இரோஷிமா மற்றும் நாகசாகி அணுகுண்டு வீச்சுகளில் இருந்து உயிர் பிழைத்த ஒரே மனிதர் ஆவார். ஏறத்தாழ 160 பேர் இரண்டு குண்டு வீச்சிலும் பாதிக்கப்பட்டு உயிர்பிழைத்திருந்தாலும், சப்பானிய அரசால் அதிகாரப்பூர்வமாக இரு குண்டு வீச்சிலும் தப்பியவர் என்று இவர் மட்டுமே அறிவிக்கப்பட்டார்.

நாகசாக்கியில் வசித்து வந்த யாமகுச்சி 1945 ஆகத்து 6 இல் மிட்சுபிசி நிறுவனத்திற்காகப் பணி நிமித்தம் இரோசிமா சென்றிருந்த போது காலை 08:15 மணிக்கு அந்நகரம் மீது அணுக்குண்டு போடப்பட்டு காயமடைந்தார். அடுத்த நாள் நாகசாக்கி வந்த அவர் காயங்களுக்கிடையேயும் ஆகத்து 9 இல் பணிக்குச் சென்றார். அந்நாளிலேயே நாகசாக்கி மீது இரண்டாவது அணுக்குண்டு வீசப்பட்டது.

பின்னாளில் இவர் தனது அனுபவங்களை தொகுத்து (Ikasareteiru inochi) என்ற புத்தகத்தை எழுதினார்.

ஜனவரி 4, 2010 அன்று தனது 93வது அகவையில் வயிற்று புற்றுநோயால் இவர் இறந்தார்.

மேற்கோள்கள்  

1916 பிறப்புகள்
2010 இறப்புகள்
சப்பானிய மக்கள்
ஆத்தூர்க் கோட்டை

ஆத்தூர் கோட்டை (Attur Fort) கெட்டி முதலியார் மரபினரால் 16ம் நூற்றாண்டின் பிற்பகுதியிலிருந்து, 17ஆம் நூற்றாண்டின் பிற்பகுதி வரை ஆளப்பட்டது. இவர்களே, ஆத்தூரில்  கோட்டையைக் கட்டினார்கள்.  கி.பி. 1689ல் மைசூரை ஆண்ட சிக்க தேவராயர் இப்பகுதியைப் பிடித்தார். பின்னர் இது அயிதர் அலியின் ஆட்சிப் பகுதியாக மாறியது. 1792ல் மூன்றாம் மைசூர் போரின் போது ஆத்தூர், திப்புவிடமிருந்து ஆங்கிலேயர் வசம் மாறியது. ஆங்கிலேயர் ஒரு இராணுவத் தொகுப்பை,  இங்கு 1799 ஆம் ஆண்டு வரை வைத்திருந்தார்கள். பிறகு 1824 வரை ஆயுதங்களின் கிட்டங்கித் தளமாக விளங்கியது. அதன் பின்னர் அந்த மதிப்பையும் இது இழந்தது.

கோட்டையின் விவரம்
இக்கோட்டை 62 ஏக்கர்கள் அளவுடையது.(250,000 சதுரமீட்டர்கள்/m2) கோட்டையின் சுவர்கள் ஏறத்தாழ 30அடி (9.1 மீ) உயரமும், 15 (4.6 மீ)  அடி அகலமும் உடையதாக உள்ளது.

இன்றைய நிலை
இக்கோட்டை தமிழ்நாடு அரசின் தொல்லியல் துறைக் கட்டுபாட்டில் இருக்கிறது. இருப்பினும், கோட்டையின் உள்ளே ஆயிரம் ஆண்டுகள் பழமை வாய்ந்த சிவன் ஆலயமும், திருமால் ஆலயமும் உள்ளன. மேலும், 25  ஆண்டுகளுக்கு முன் கட்டப்பட்ட, ஐயனார் ஆலயமும் உள்ளது. கோட்டையின் பெரும்பகுதி குடியிருப்புகளாக மாறியுள்ளன. குறிப்பிட்ட சில பகுதிகள் மட்டுமே, அரசின் கட்டுபாட்டு எல்லைக்குள் இருப்பினும், சிதிலமடைந்து வருகிறது. அவ்வப்போது அரசுத்துறையும் பராமரிப்புப் பணிகளை மேற்கொள்கிறது.

காட்சியகம்

மேற்கோள்கள்

தமிழகக் கோட்டைகள்
சேலம் மாவட்டம்
கதை திரைக்கதை வசனம் இயக்கம்

கதை திரைக்கதை வசனம் இயக்கம் 2014 ஆம் ஆண்டு ஆகத்து 15-ம் நாள் வெளியான இந்தியத் தமிழ்த் திரைப்படம் ஆகும். இத்திரைப்படத்தின் இயக்குநர் மற்றும் கதையாசிரியர் ரா. பார்த்திபன். இத்திரைப்படம் கே. சந்திரமோகனால் தயாரிக்கப்பட்டது.

கதை : 
திரைப்பட இயக்குனராக முயற்சி செய்யும் தமிழ் அவருடைய வாழ்க்கையில் நிறைய பிரச்சனைகளை சந்திக்கிறார். ஆனால் அவரும் அவருடைய குழுவினரும் ஒரு நல்ல கதையை எழுத முயற்சி செய்கின்றனர். தமிழ் அவருடைய தனிப்பட்ட வாழ்க்கையில் நடந்த விஷயங்களையும் சந்தித்த மனிதர்களையும் கொண்டு கற்பனை கலந்து ஒரு கதையை எழுதுகிறார். இந்த கதையை தயாரிப்பாளரிடம் கொண்டு சேர்த்துவிட்டு அவருடைய முடிவை தெரிந்துகொள்ள காத்திருக்கிறார்.

நடிகர்கள்
 சந்தோஷ் பிரதாப் - தமிழ்
 அகிலா கிசோர் - தக்சா
 தினேஸ் நடராஜன் - அர்விந்த்
 லல்லு பிரசாத் - மூர்த்தி
 சத்தியா ஜெகன்னாதன் - சுருளீ
 விஜய் ராம் - முரளி
 மகாலட்சுமி - தீபா
 தம்பி ராமையா - சீனு
 சந்த்ர அமி
 ஏ. எல். அழகப்பன்

சிறப்புத்தோற்றங்கள் (அகர வரிசைப்படி):

ஆர்யா
அமலா பால்
பரத்
ஸ்ரீகாந்த்
சேரன்
தனஜ்ஜயன் கோவிந்
இனியா
ஐஸ்வர்யா ராஜேஷ்
பிரகாஷ் ராஜ்
சாந்தனு பாக்யராஜ்
ரூபா சிறீ
டாப்சி பன்னு
விஜய் சேதுபதி
விமல்
விஷால்

மேற்கோள்கள்

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
தம்பி ராமையா நடித்த திரைப்படங்கள்
ஆர்யா நடித்துள்ள திரைப்படங்கள்
அமலா பால் நடித்த திரைப்படங்கள்
பரத் நடித்த திரைப்படங்கள்
பிரகாஷ் ராஜ் நடித்த திரைப்படங்கள்
விஜய் சேதுபதி நடித்த திரைப்படங்கள்
விமல் நடித்த திரைப்படங்கள்
விஷால் நடித்த திரைப்படங்கள்
ஜெ. பிரபாகர்

ஜெ. பிரபாகர் எண்ணங்களின் சங்கமம் அமைப்பின் நிறுவனர், ஓவியர், சமூக ஆர்வலர் மற்றும் செயற்பாட்டாளர் எனப் பன்முகப் பரிமாணம் கொண்டவர். இவர் ’அசோக் லிலேண்ட்’ இல் பணிபுரிந்தவர். ஓவியர்கள் வட்டத்தில் ஜெ. பி (J. P) என்று சுருக்கமாக அறியப்படுபவர்.

செயற்பாடுகள்
பிரபாகர் அசோக் லிலேண்டில் பணிபுரிந்த காலத்தில், 1980 இலிருந்து 1995 வரையான சமயத்தில் பல சமுக திட்டங்களை நிறுவனத்திலிருந்து செயல்படுத்தும் ’நல்லோர் வட்டம்’ என்ற அமைப்பை ஒருங்கிணைத்தவர்.

சமூக சேவையில் 1985 இலிருந்து ஈடுபட்டு வருகிறார். சென்னையைச் சுற்றியுள்ள கிராம மக்களைச் சந்தித்து குடிப்பழக்கத்தின் தீமைகளை எடுத்துரைத்து நல்வழிப்படுத்தும் முயற்சியில் ஈடுபட்டுள்ளார்.

அக்டோபர் 02, 2005 ஆம் ஆண்டு நூறு சிறிய தன்னார்வ நிறுவனங்களை ’எண்ணங்களின் சங்கமம்’ என்ற தலைப்பில் ஒன்று திரட்ட ஆரம்பித்து, ஆண்டிற்கு 100 தன்னார்வ நிறுவனங்களைப் புதிதாக ஒருங்கிணைக்கும் குறிக்கோளுடன் பணியாற்றி வருகிறார்.

அரசியலில்
ஆம் ஆத்மி கட்சி சார்பாக 2014ஆம் ஆண்டு பாராளுமன்றத் தேர்தலில் மத்திய சென்னைத் தொகுதியில் போட்டியிட்டு 19553 வாக்குகள் பெற்றார்..

இவற்றையும் காண்க
 தஞ்சாவூர் ஓவியப் பாணி
 நீர்வர்ணம்
 ஓவியத்தின் வரலாறு
 இந்துக்களின் ஓவியக் கலை மரபு
 சித்தன்னவாசல்

மேற்கோள்கள்

தமிழக ஓவியர்கள்
வாழும் நபர்கள்
யுனைட்டட் இந்தியா இன்சூரன்சு நிறுவனம்

யுனைட்டெட் இந்தியா இன்சூரன்சு நிறுவனம்  (United India Insurance Company Limited) இந்திய அரசுக்குச் சொந்தமான, முழுமையும் அரசுடமையான பொதுத்துறை பொதுக் காப்பீட்டு நிறுவனமாகும்.  2013-14 நிதியாண்டில் 5,361 கோடி நிகர மதிப்புடைய இந்நிறுவனம் ஆசியாவின் முன்னணி காப்பீட்டு நிறுவனங்களில் ஒன்றாகும்.. முப்பதாண்டுகளுக்கும் மேலாக உயிர் காப்பீடு தவிர்த்த மற்ற காப்பீடுகளில்  ஈடுபட்டு வருகிறது.  பொதுக் காப்பீட்டு நிறுவனங்களை அரசுடைமையாக்கியபோது 22 நிறுவனங்களை இணைத்து ஐக்கிய காப்பீட்டுக் கழகமாக உருவானது. இதன் தலைமையகம் சென்னையில் 24, வைட்சு சாலையில் அமைந்துள்ளது.

மேற் சான்றுகள் 

காப்பீட்டு நிறுவனங்கள்
இந்திய அரசின் காப்பீட்டு நிறுவனங்கள்
குன்னுவர்

குன்னுவர் என்பவர்கள் இந்தியாவின், தமிழ்நாட்டின், திண்டுக்கல் மாவட்டம், பழனி மலைகளில்,  கொடைக்கானலிலிருந்து 15 கிலோ மீட்டர்கள் தொலைவில் காடுகளின் ஊடே வாழும் பழங்குடிமக்கள் ஆவர்.

இவர்களுடைய தாய்மொழி தமிழ் மொழி ஆகும். இவர்கள் தங்களைக் குன்னுவ வேளாளர் என்று கூறிக் கொள்கின்றனர். இவர்களின் முதன்மைத் தொழில் உழவுத் தொழில் ஆகும். சிலர் காடுகளில் கிடைக்கும் கிழங்கு, தேன், சிறு விலங்குகளை உண்டும் வாழ்கின்றனர் போக்குவரத்து மற்றும் மருத்துவ வசதிகள் இவர்கள் வசிக்கும் பகுதிக்கு இல்லை.

வரலாறு 
கொங்கு நாட்டத்திலுள்ள தாராபுரம், காங்கேயம் பகுதிகளே தங்கள் முன்னோர் வாழ்ந்த இடமென்று இவர்கள் கூறுகின்றனர். போரும் பஞ்சமும் மிகுந்திருந்த காரணத்தால், ஐந்தாறு நூற்றாண்டுகட்கு முன் இவர்களின் முன்னோர்கள் சமவெளியிலிருந்து இங்குக் குடிபுகுந்தார்களாம். விஜயநகர மன்னர், மராட்டிய மன்னர், திப்புசுல்தான் ஆகியோரின் ஆட்சியில், வரிச்சுமை தாளாமலும் வேறு பல துன்பங் களுக்கு ஆட்பட்டும் வருந்தியவர்கள் பலர் இங்குக் குடி புகுந்தார்கள். ஒரு சமயம் காலரா என்னும் வாந்திபேதி நோய் பரவலின்போது அதற்கு அஞ்சிய சமவெளி மக்களும் இங்குக் குடி. புகுந்ததாகக் கூறப்படுகிறது. பழைய கோவை மாவட்டத்திலுள்ள குன்னூர் என்ற சிற்றூரின் பெயரே தங்கள் குடிப்பெயராக அமைந்ததென்று காரணம் கூறுகின்றனர். மேலும் விரூபாட்சி, ஆயக்குடி ஆகிய இடங்களில் வாழ்ந்த போலிகர் என்னும் வகுப்பார் மலைமீதுள்ள தங்களுடைய நிலங்களில் பணிபுரிவதற்காக இவர்களை இங்குக் குடியேற்றினார்கள் என்றும் கூறப்படுகிறது.

பண்பாடு 
குன்னுவர் வாழும் ஒவ்வோர் ஊரிலும் அவர்களுடைய சமூகவியலை மேற்பார்க்க ‘மண்ணாடி' என்ற ஒரு தலைவருண்டு. இவ்வினத்தார், குன்னுவர், பெரிய குன்னுவர், சின்னக் குன்னுவர் என முப்பிரிவாகப் பிரிந்து வாழ்கின்றனர். இப்பிரிவுகளுக்கு 'வகுப்பு'க்கள் என்று பெயர். ஒரு வகுப்பினர் மற்ற வகுப்பினரோடு மண உறவு கொள்ளும் வழக்கம் இல்லை. ஆனால் ஒன்றாக அமர்ந்து உண்ணுவர். 

இவர்கள் திருமணத்திற்கு தந்தையோடு பிறந்த அத்தையின் மகளே பெரும்பாலும் மணமகளாகத் தேர்ந்தெடுக்கப்படுகிறனர். சில சமயங்களில் மணமகனைவிட மணமகள் மிகவும் வயதில் மூத்தவளாக இருப்பதுண்டு. சிறுவனான ஒருவனுக்கு ஒன்றுவிட்ட அத்தைமார்களின் வீட்டிலிருந்து, இரண்டு மூன்று பெண்களைத் திருமணம் செய்து வைப்பதுண்டு. பருவமடையாத  இவர்களுடைய திருமணம் சடங்குகளற்றது. மணமகனின் பெற்றோர் மணமகளுக்குப் பரிசம்  வழங்குவர். மணமகனின் தமக்கை பெண்ணின் கழுத்தில் தாலியைக் கட்டுவாள். பிறகு எல்லோரும் விருந்துண்பர். இத்துடன் திருமணம் முடிவடைகிறது.

மேற்கோள் 

தமிழகப் பழங்குடிகள்
 இந்தியப் பழங்குடிகள்
இன்ட்டு தி ஸ்ட்டார்ம்

இன்டு தி ஸ்ட்டார்ம் () () 2014ஆம் ஆண்டு வெளியான அமெரிக்க நாட்டு பேரழிவு திரைப்படம் ஆகும். இந்தத் திரைப்படத்தை ஸ்டீவன் குவேல் என்பவர் இயக்க, ரிச்சர்ட் ஆர்மிடேஜ், சாரா வேய்னே கேல்லிஸ், மாட் வால்ஷ், நேத்தன் கிரெஸ் உள்ளிட்ட பலர் நடித்துள்ளார்கள். இந்தத் திரைப்படத்தை ரோட்ஷோ என்டர்டைன்மன்ட் மற்றும் வார்னர் புரோஸ். பிக்சர்ஸ் என்ற நிறுவனங்கள் விநியோகம் செய்கின்றது. இந்தத் திரைப்படம் ஆகஸ்ட் 8, 2014ஆம் ஆண்டு வெளியானது.

நடிகர்கள்
 ரிச்சர்ட் ஆர்மிடேஜ்
 சாரா வேய்னே கேல்லிஸ்
 மாட் வால்ஷ்
 நேத்தன் கிரெஸ்

கதைச்சுருக்கம்
மனிதர்கள் தங்கள் எதிர்காலத்தை எண்ணி என்னன்வோ செய்கிறார்கள். ஆனால் இயற்கை மனிதனின் வாழ்க்கையை ஒரு சில மணி நேரத்திலேயே தவுடுபொடியாக்கி விடுகிறது என்பதை ஒரு நாளில் நடக்கக்கூடிய கதையாக சொல்லியிருக்கிறார் இயக்குநர் ஸ்டீவன் குவேல்.

படத்தின் பிரமாண்டம்
ஒரே நேரத்தில் பல சூறாவளி தொகுப்பு சுற்றி வளைத்து தாக்குவது, தரையில் இருந்து கண்டெய்னர்கள், கார்கள், விமானங்கள் எல்லாம் சூறாவளி காற்றுக்குள் சிக்கி விண்ணை நோக்கி பறப்பது போன்ற காட்சிகள் பிரமிக்க வைக்கின்றன.

வெளியீடு
இந்தத் திரைப்படம் தமிழ் மொழியில் மரணப்புயல் என்ற பெயரில் மொழிமாற்றம் செய்யப்பட்டு ஆகஸ்ட் 8, 2014ஆம் ஆண்டு வெளியானது.

மேற்கோள்கள்

வெளி இணைப்புகள்  
 
 
 
 

2014 ஆங்கிலத் திரைப்படங்கள்
அமெரிக்கத் திரைப்படங்கள்
வார்னர் புரோஸ். திரைப்படங்கள்
ஆங்கிலத் திரைப்படங்கள்
நியூ லைன் சினிமா திரைப்படங்கள்
சுருளி மனோகர்

சுருளி மனோகர் (Suruli Manohar) (இறப்பு:7 ஆகத்து 2014 வயது 51)), சின்னத்திரை நடிகரும், வெள்ளித்திரை நகைச்சுவை நடிகருமாவார். இவர் சுறா, படிக்காதவன் உள்ளிட்ட திரைப்படங்களிலும், பல தொலைக்காட்சித் தொடர்களிலும் நகைச்சுவைக் கதாபாத்திரங்களிலும், குணச்சித்திர வேடத்திலும் நடித்துள்ளார். சன் தொலைக்காட்சியின் சூப்பர் 10 நிகழ்ச்சியின் வாயிலாக அறிமுகமான இவர், இயக்குநர் என்ற திரைப்படத்திற்கு கதை, திரைக்கதை, வசனம் எழுதி இயக்கிவந்தார்.
புற்றுநோயால் பாதிக்கப்பட்டுவந்த இவர் 2014 ஆகத்து 7 அன்று காலமானார்.

மேற்கோள்கள் 
 

2014 இறப்புகள்
நகைச்சுவையாளர்கள்
தமிழ்த் திரைப்பட நகைச்சுவை நடிகர்கள்
லலிதாம்பிகா அந்தர்ஜனம்

லலிதாம்பிகை (1909 - 1987)கேரள அரசின் இலக்கிய விருதைப் பெற்ற எழுத்தாளர் ஆவார்.

விருதுகள்
குஞ்ஞோமன - கல்யாணி கிருஷ்ணமேனன் பரிசு
கேரள அரசின் சாகித்திய அகாதமி விருது
வயலார் விருது

ஆக்கங்கள்

சிறுகதைகள் 
மூடுபடத்தில் (1946)
காலத்தின்றெ ஏடுகள் (1949)
தகர்ந்ந தலமுற (1949)
கிளிவாதிலிலூடெ (1950)
கொடுங்காற்றில் நின்னு (1951)
கண்ணீரின்றெ புஞ்சிரி (1955)
அக்னிபுஷ்பங்ஙள் (1960)
திரஞ்ஞெடுத்த கதகள் (1966)
சத்யத்தின்றெ ஸ்வரம் (1968)
விஸ்வரூபம் (1971)
தீரேந்த்ர மஜும்தாறின்றெ அம்மா (1973)
பவித்ர மோதிரம் (1979)

புதினம் 
அக்னிசாட்சி (1977)

கவிதைகள் 
லலிதாஞ்சலி
ஓணக்கழ்ச
சரணமஞ்சரி
பாவதீப்தி
நிசப்தசங்கீதம்
ஒரு பொட்டிச்சிரி
ஆயிரத்திரி - 1969

சான்றுகள்

இணைப்புகள் 
லலிதாம்பிகையைப் பற்றிய குறிப்புகள்

மலையாள எழுத்தாளர்கள்
மலையாளக் கவிஞர்கள்
1909 பிறப்புகள்
1987 இறப்புகள்
இந்தியப் பெண்ணியவாதிகள்
கேரள எழுத்தாளர்கள்
இந்திய சமுதாய மறுமலர்ச்சியாளர்கள்
கேரளப் பெண் எழுத்தாளர்கள்
ஜி இ ஹெல்த்கேர்

ஜி இ ஹெல்த்கேர்,  ஐக்கிய இராச்சியத்தினை தலைமை இடமாகக் கொண்டு இயங்கும் மருத்துவ துறை சார்ந்த பொருட்களை தயாரிக்கும் நிறுவனமாகும். சுமார் 46000 பணியாளர்களைக் கொண்டுள்ள இந்நிறுவனம் தாமஸ் ஆல்வா எடிசன் துவங்கிய ஜெனரல் எலக்ட்ரிக் நிறுவனத்தின் கிளை நிறுவனமாகும்.

அதிகாரப்பூர்வ இணையதளம் 
 ஜி இ ஹெல்த்கேர்

வெளி இணைப்புகள் 
 GE Medical acquires Diasonics Vingmed

மேற்கோள்கள்

வணிக நிறுவனங்கள்
ஏகௌரியம்மன் கோயில்

ஏகௌரியம்மன் கோயில் என்பது தமிழ்நாட்டின், தஞ்சாவூர் மாவட்டத்தில் உள்ள ஒரு காளி கோயிலாகும். இக்கோயிலானது தஞ்சையிலிருந்து தஞ்சை-திருச்சி சாலையில் 12கிமீ தொலைவில் உள்ள வல்லம் என்னும் சிற்றூரிலிருந்து வடக்கு நோக்கிச் செல்லும் ஆலக்குடிச் சாலையில் ஒரு கிமீ தொலைவில் உள்ளது.

பெயர்க்காரணம்
முன்னொரு காலத்தில் தஞ்சாசுரன் என்னும் அசுரன் தஞ்சையில் வாழ்ந்தான். சிறந்த சிவபக்தனான அவன் தனது தவபலத்தால் மனிதர், தேவர், மும்மூர்த்திகள் இவர்களிடமிருந்து உயிர் பிரியாத வரத்தைச் சிவபெருமானிடம் பெற்றான். பல கொடுமைகள் செய்து வந்த அவனைப்பற்றி மக்கள், தேவர்கள் சிவபெருமானிடம் முறையிட, சிவன் தன் துணைவியான சிவசக்தியை ‘ஏ கௌரி‘, என்றழைத்து, தஞ்சாசுரனை அழிக்க ஆணையிடுகிறார். எருமைக்கிடா உருவம் தாங்கிய அசுரனின் கழுத்தை வெட்டி தலையை ஒரு கையில் ஏந்துகிறாள். உடல் கீழே சாய்ந்ததும் அசுரன் எருமை உருவம் நீங்கி இறந்துவிடுகிறான். போர் புரிந்த இடத்தில் அம்மன் கோபமாக இருந்ததால் அப்பகுதியில் பஞ்சம், வறட்சி ஏற்பட்டது. சிவபெருமான் ஏகௌரியம்மனிடம் தஞ்சாசுரனை அழித்ததால் கோபமாக உள்ளதைக் கூறி, கோபத்தைத் தணித்துக்கொண்டு அப்பகுதி மக்களுக்குத் தெய்வமாக இருந்து காப்பாற்றும்படி கூறுகிறார். வறட்சி, பஞ்சம் நீங்குகிறது. மக்கள் ஏகௌரியம்மனை பூசை செய்து வணங்கினர். தஞ்சாசுரனை அழித்த நாளே ஆடி மாதக் கடைசி வெள்ளி அல்லது ஆடிக்கழிவு நாளாகும். பராந்தகசோழன் காலத்தில் வல்லத்துப்பட்டாரகி என்றும் இராஜராஜசோழன் காலத்தில் காளாபிடாரி கைத்தலைபூசல் நங்கை என்றும் இந்த அம்மன் அழைக்கப்பட்டுள்ளார்.

கோயில் அமைப்பு
தஞ்சைப் பிரகதீசுவரர் கோயில் கட்டுவதற்கு முன்பாகவே கட்டிய கோயிலாக இக்கோயில் இருந்துள்ளது. கோயிலின் நுழைவாயில் முதல் பெரிய சுற்றுப்பாதை ஒரு கோட்டையைப் போல பாதுகாப்பாக உள்ளது. கருவறையில் சுமார் 6 அடி உயரத்தில் சுடருடன் எட்டுத் திருக்கரங்களில் படைக்க்லன் ஏந்தி, சுதை வடிவத்தில் ஏகௌரியம்மன் காட்சியளிக்கிறாள்.

கல்வெட்டு
கி.பி.9ஆம் நூற்றாண்டில் இக்கோயில் கட்டப்பட்டிருக்கலாம் எனப் பராந்தகசோழனின் 40ஆம் ஆட்சியாண்டில் வெட்டப்பெற்ற கல்வெட்டு தெரிவிகிறது. இப்போது உள்ள கோயிலாக 1535இல் தஞ்சையை ஆண்ட அரசன் செவ்வப்ப நாயக்கரும், அவரது மகன் அச்சுதப்ப நாயக்கரும் சேர்ந்து கருவறை, அர்த்த மண்டபம் ஆகியவற்றை இணைத்துப் புதிய மகா மண்டபம் கட்டிய செய்தியை அர்த்தமண்டபத்தில் காணப்படும் கல்வெட்டு குறிப்பிடுகிறது.

திருவிழா
ஆடிப்பதினெட்டு அன்று வல்லம் கடைவீதியிலுள்ள மாரியம்மன் கோயில் விழாவோடு ஏகெளரியம்மன் கோயில் திருவிழா நடத்தப்பெறுகிறது. ஏகௌரியம்மன், மாரியம்மன், அய்யனார் ஆகிய உற்சவமூர்த்திகளைத் தனித்தனியே அலங்கரித்து வீதி உலா நடத்துகின்றனர். ஆடி மாதத்தில் கடைசி வெள்ளிக்கிழமை ஆடிக்கழிவு திருவிழா நடைபெறுகிறது. தீமிதி, அம்மனுக்கு பகலில் சைவ பூசை, தொடர்ந்து இரவில் எருமைக்கிடா பூசை போன்றவை நடத்தப்பெறும். கோயில் காவல் தெய்வங்களுக்கு ஆடு,கோழி வெட்டி பூசை செய்கின்றனர். இத்திருவிழாவைக் காண வல்லம் அருகில் வாழும் மக்களும் ஈரோடு, இராமநாதபுரம், கோவை, பெங்களூர் ஊர்களிலிருந்து வரும் மக்களும் கலந்துகொள்கின்றனர்.

இக்கோயிலில் சித்ரா பௌர்ணமி விழா முப்பெரும் விழாவாகக் கொண்டாடப்படுகிறது. அவ்விழாவில் தேவிக்கு நடத்தப்படும் சண்டி ஹோமம், திருவிளக்கு பூஜை, சித்ரா பௌர்ணமி விழா அடங்கும். சண்டி ஹோமம் செய்வதால் பராசக்தியின் வடிவங்களாகிய துர்க்கை, லட்சுமி, சரஸ்வதி ஆகிய தேவிகள் மிகவும் மகிழ்ந்து வாழ்வில் உள்ள சூனியங்களை அழித்து சகல சுகங்களையும் பக்தர்களுக்கு அருள்வதாக நம்புகின்றனர்.

மேற்கோள்கள்

வெளி இணைப்புகள் 
 GeoHack - ஏகௌரியம்மன் கோயில்

படத்தொகுப்பு

தஞ்சாவூர் மாவட்டத்திலுள்ள அம்மன் கோயில்கள்
சாக்தம்
பன்னாட்டு உலகப் பழங்குடிகள் நாள்

பன்னாட்டு உலக பழங்குடிகள் நாள் (International Day of the World's Indigenous Peoples) உலகப் பழங்குடியின மக்களின் உரிமைகளைப் பாதுகாக்கவும் விழிப்புணர்வை ஏற்படுத்தவும் ஒவ்வொரு ஆண்டும் ஆகத்து 9 அன்று அனுசரிக்கப்படுகிறது. சுற்றுச்சூழல் பாதுகாப்பு போன்ற உலகப் பிரச்சினைகளை மேம்படுத்த பழங்குடியினர் செய்யும் சாதனைகளையும் பங்களிப்புகளையும் இந்த நிகழ்வு அங்கீகரிக்கிறது. 1982-இல் மனித உரிமைகளை மேம்படுத்துதல், பாதுகாத்தல் ஆகியவற்றிற்கான துணை ஆணையத்தின் பழங்குடி மக்கள்தொகைக்கான ஐ.நா பணிக்குழுவின் முதல் கூட்டம் நடைபெற்ற நாளைக் குறிக்கும் வகையில், இந்நாள் திசம்பர் 1994 இல் ஐக்கிய நாடுகள் பொதுச் சபையால் முன்மொழியப்பட்டு, 2007 செப்டம்பர் 13 அன்று ஏற்றுக் கொள்ளப்பட்டது.

இந்தியாவில்
இந்தியாவில் ஆகத்து 9 அன்று பழங்குடி குறவர் தினம் கொண்டாடப்படுகின்றது.

மேற்கோள்கள்

வெளி இணைப்புகள்
 International Day of the World's Indigenous Peoples on the ஐக்கிய நாடுகள் அவை website
 International Day of the World’s Indigenous Peoples on the United Nations Department of Economic and Social Affairs website
 World's Indigenous Peoples Kingston, Ontario, Canada's Celebration by Ollin

ஐக்கிய நாடுகளின் சிறப்பு நாட்கள்
பழங்குடிகள்
ஆகத்து சிறப்பு நாட்கள்
இசுக்காட்லாந்து தேசிய அருங்காட்சியகம்

இசுக்காட்லாந்து தேசிய அருங்காட்சியகம், இசுக்காட்லாந்தின், எடின்பரோ நகரில் அமைந்துள்ள ஒரு அருங்காட்சியகம். இதற்கு முன்னோடியாக இருந்த "தேசிய அருங்காட்சியகங்கள் இசுக்காட்லாந்து" என்னும் அமைப்பு 1985 ஆம் ஆண்டில் நாடாளுமன்றத்தில் நிறைவேறிய சட்டமூலம் ஒன்றின் வழி உருவாக்கப்பட்டது. அக்காலத்தில் இருந்த இசுக்காட்லாந்து தேசிய பழம்பொருள் அருங்காட்சியகம், அரச இசுக்காட்டிய அருங்காட்சியகம் என்னும் இரண்டையும் இணைத்து இதை உருவாக்கினர். 2006 ஆம் ஆண்டில் இந்த அருங்காட்சியகத்துடன், பழம்பொருட்கள், பண்பாடு, வரலாறு ஆகியவற்றுடன் தொடர்புடைய சேகரிப்புக்களைக் கொண்டிருந்த இசுக்காட்லாந்து அருங்காட்சியகத்தையும், அறிவியல், தொழினுட்பம், இயற்கை வரலாறு, உலக வரலாறு ஆகியவற்றோடு தொடர்புடைய சேகரிப்புக்களுடன் கூடிய அரச அருங்காட்சியகத்தையும் இணைத்ததன் மூலம் "இசுக்காட்லாந்து தேசிய அருங்காட்சியகம்" உருவாகியது. இதைப் பார்ப்பதற்குக் கட்டணம் அறவிடப்படுவது இல்லை.

இந்த அருங்காட்சியகம் சேம்பர்சு சாலையில் அருகருகே அமைந்துள்ள இரண்டு கட்டிடங்களில் அமைந்துள்ளது. இரண்டு கட்டிடங்களும் தனித்துவமான பாணிகளில் அமைந்தவை. ஒன்று இசுக்காட்லாந்து அருங்காட்சியகக் கட்டிடம். இது 1998 ஆம் ஆண்டில் திறந்துவைக்கப்பட்ட நவீன பாணியில் அமைந்த கட்டிடம். முன்னைய அரச அருங்காட்சியகக் கட்டிடமான இரண்டாவது கட்டிடம் 1861ல் தொடங்கப்பட்டு 1866ம் ஆண்டில் பகுதியாகத் திறந்துவைக்கப்பட்டது. இது விக்டோரிய ரோமனெசுக் மறுமலர்ச்சிப் பாணியிலான முகப்பையும், வார்ப்பிரும்பினால் அமைக்கப்பட்ட நடு மண்டபத்தையும் கொண்டது. இது 47 மில்லியன் பவுண்டுகள் செலவுடன் கூடிய பெரிய அளவிலான திருத்த வேலைகளுக்குப் பின்னர், 2011 யூலை 29ல் மீளத் திறக்கப்பட்டது.

இந்த அருங்காட்சியகத்தில், இசுக்காட்லாந்து தேசிய பழம்பொருள் அருங்காட்சியகம், அரச அருங்காட்சியகம் ஆகியவற்றில் இருந்த சேகரிப்புக்களுடன், தேசிய அளவில் இசுக்காட்லாந்தில் தொல்லியல் ஆய்வுகளின் மூலம் கண்டுபிடிக்கப்பட்ட பொருட்கள், நடுக்காலப் பொருட்கள், நிலவியல், தொல்லியல், இயற்கை வரலாறு, அறிவியல், தொழினுட்பம், கலைகள் போன்ற துறைகள் சார்ந்த அரும்பொருட்களையும் உள்ளடக்கியுள்ளது. 2011ல் மீளத் திறக்கப்பட்ட 19 காட்சிக் கூடங்களில் 8,000 பொருட்கள் உள்ளன. இவற்றுள் 80% ஆனவை முன்னர் காட்சிக்கு வைக்கப்படாதவை.

குறிப்புகள்

இவற்றையும் பார்க்கவும்
 அருங்காட்சியகம்

வெளியிணைப்புக்கள்

 அருங்காட்சியகத்தின் இணையத்தளம்
 கட்டிடம் தொடர்பான மீளாய்வு . ஹியூ பியர்மன்

பிரித்தானிய அருங்காட்சியகங்கள்
ரோமனெசுக் மறுமலர்ச்சிக் கட்டிடக்கலை

ரோமனெசுக் மறுமலர்ச்சிக் கட்டிடக்கலை என்பது, 11 ஆம் 12 ஆம் நூற்றாண்டுகளில் நடைமுறையில் இருந்த ரோமனெசுக் கட்டிடக்கலைப் பாணியை அடிப்படையாகக் கொண்டு, 19 ஆம் நூற்றாண்டுத் தொடக்கத்தில் கட்டிட வடிவமைப்பில் பயன்படுத்தப்பட்ட ஒரு பாணி ஆகும். வரலாற்றில் முந்திய ரோமனெசுக் பாணியைப் போலன்றி, ரோமனெசுக் மறுமலர்ச்சிப் பாணியின் வளைவுகளும் சாளரங்களும் எளிமையானவை.

ரோமானெசுக் மறுமலர்ச்சிப் பாணியின் தொடக்ககால வகைகளுள் ஒன்றான "வட்ட-வளைவுப் பாணி" என அழைக்கப்பட்ட வகை செருமனியிலும் 1830க்குப் பின்னர் பிற நாடுகளில் வாழும் செருமன் மக்கள் மத்தியிலும் புகழ் பெற்றிருந்தது. சுதந்திரமான முறையில் ரோமனெசுக் பாணியைப் பயன்படுத்திய முக்கியமானவரும், செல்வாக்கு உள்ளவருமான அமெரிக்கக் கட்டிடக்கலைஞர், என்றி ஆப்சன் ரிச்சர்ட்சன் என்பவர். அமெரிக்காவில் மேற்படி கட்டிடக்கலைஞரால் வடிவமைக்கப்பட்ட கட்டிடங்கைளை எடுத்துக்காட்டாகக் கொண்டு உருவான பாணி ரிச்சார்ட்சோனிய ரோமனெசுக் என அழைக்கப்பட்டது.

குறிப்புகள்

கட்டிடக்கலைப் பாணிகள்
இசுட்டான்டன் சதுரங்கத் தொகுதி

இசுட்டான்டன் சதுரங்கத் தொகுதி என்பது, சதுரங்கம் விளையாடுவதற்கான காய்களின் குறிப்பிட்ட ஒரு வகையை உள்ளடக்கிய தொகுதி. சதுரங்க விதிகளின்படி போட்டிகளில் இவ்வகையையே பயன்படுத்தப்பட வேண்டும். நத்தானியேல் குக் என்பவர் வடிவமைத்த இவ்வகைக் காய்களுக்கு ஹோவார்ட் இசுட்டான்டன் என்பவரின் பெயரைத் தழுவிப் பெயரிடப்பட்டது. முதல் 500 தொகுதிகள் இசுட்டான்டனின் கைப்படக் கையப்பமிட்டு எண்ணிடப்பட்டது. 1849 ஆம் ஆண்டில் "ஜாக் ஆஃப் லண்டன்" நிறுவனத்தால் வெளியிடப்பட்ட இது விரைவிலேயே சதுரங்க விளையாட்டுக்கான தரமாகிவிட்டது. அன்றிலிருந்து இது உலகின் எல்லாப் பகுதிகளிலும் பயன்படத் தொடங்கியது.

குறிப்புகள்

சதுரங்கத் தொகுதிகள்
குல்பர்கா மக்களவைத் தொகுதி

குல்பர்கா மக்களவைத் தொகுதி இந்திய மக்களவைக்கான தொகுதியாகும். இது கர்நாடகத்தின் 28 மக்களவைத் தொகுதிகளில் ஒன்றாகும்.

சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.

நாடாளுமன்ற உறுப்பினர்கள் 
2009: மல்லிகார்ஜுன் கார்கே, இந்திய தேசிய காங்கிரசு
2014: மல்லிகார்ஜுன் கார்கே, இந்திய தேசிய காங்கிரசு

சான்றுகள் 
இந்திய தேர்தல் ஆணையம் 

குல்பர்கா மாவட்டம்
பீதர் மக்களவைத் தொகுதி

பீதர் மக்களவைத் தொகுதி இந்திய மக்களவைக்கான தொகுதிகளில் ஒன்று. இது கர்நாடக மாநிலத்தில் உள்ளது. இந்த தொகுதிக்குள் பீதர் மாவட்டமும், குல்பர்கா மாவட்டத்தின் பகுதிகளும் உள்ளன.

சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.ref name="ceo"></ref>

நாடாளுமன்ற உறுப்பினர்கள் 
2014: பகவந்த் குபா, பாரதிய ஜனதா கட்சி

சான்றுகள் 

பீதர் மாவட்டம்
தார்வாடு மக்களவைத் தொகுதி

தார்வாட் மக்களவைத் தொகுதி இந்திய மக்களவைக்கான தொகுதி. இது கர்நாடகத்தின் 28 தொகுதிகளில் ஒன்று.

சட்டமன்றத் தொகுதிகள்
இம்மக்களவைத் தொகுதியில் மொத்தம் 8 சட்டமன்றத் தொகுதிகள் அடங்கியுள்ளன.

நாடாளுமன்ற உறுப்பினர்கள் 
2009: பிரகலாத் ஜோஷி, பாரதிய ஜனதா கட்சி

சான்றுகள் 

தார்வாடு மாவட்டம்
எம். என். பாலூர்

பாலூர் மாதவன் நம்பூதிரி(Paloor Madhavan Namboothiri ), மலையாளக் கவிஞர் ஆவார். இவரை எம். என். பாலூர் என்று அழைப்பர். இவர் எறணாகுள மாவட்டத்தில் உள்ள பாறக்கடவு என்ற ஊரில் பிறந்தவர். தன் இள வயதில் சமசுகிருதத்தைக் கற்றார். சில காலத்திற்குப் பாம்பேயில் வாழ்ந்தார்.

எழுதிய நூல்கள்
பேடித்தொண்டன் 
கலிகாலம்
தீர்த்தயாத்ர
சுகம சங்கீதம்
கவித
பங்கியும் அபங்கியும்
பச்ச மாங்ங
கதயில்லாத்தவன்றெ கத

விருதுகள் 
1983: கேரள சாகித்திய அகாதமி விருது (கலிகாலம் என்ற கவிதைக்காக)
2009: ஆசான் நினைவு கவிதை விருது
2004: கேரள சாகித்திய அகாதமி விருது (அனைத்துப் பங்களிப்பிற்காகவும்) 
2007: ஓ. எம். சி. நாரயணன் நம்பூதிரிபாடு நினைவு தேவிபிரசாதம் விருது
2007: கவனகௌதுகம்-கனிப்பையூர் விருது, (அர்த்தநாரீஸ்வரன் )
 2007: தேவிபிரசாதம் அறக்கட்டளை விருது
2013: சாகித்திய அகாதமி விருது (கதயில்லாத்தவன்றெ கத'' என்ற சுயசரிதைக்காக)

மேற்கோள்கள்

1932 பிறப்புகள்
2018 இறப்புகள்
மலையாள நபர்கள்
எர்ணாகுளம் மாவட்ட நபர்கள்
மலையாளக் கவிஞர்கள்
மலையாளக் கவிஞர்கள்
திருவானைக்காவல்

திருவானைக்காவல் அல்லது திருவானைக்கா (Thiruvanaikaval, Thiruvanaika) என்பது திருச்சி நகரத்தின் ஒரு சுற்றுப்புறப் பகுதியாகும் ஸ்ரீரங்கத்திற்கு மிக அருகில், காவேரி ஆற்றங்கரையில் அமைந்துள்ளது. திருவானைக்காவில் அகிலாண்டேஸ்வரி உடனாய ஜெம்புகேசுவரர் கோயில் அமைந்துள்ளது. இவ்விடம் பஞ்சபூத தலங்களில் ஒன்று.

1930-ஆம் ஆண்டின் நோபல் விருது பெற்ற சி.வி. இராமனின் பிறந்த ஊர் திருவானைக்காவல் ஆகும்.

மேற்கோள்கள்
 

திருச்சிராப்பள்ளியின் சுற்றுப்புறங்களும் புறநகரங்களும்
திருப்புடைமருதூர்

திருப்புடைமருதூர் (Thiruppudaimarudur) என்பது இந்தியாவின் தமிழ்நாடு திருநெல்வேலி மாவட்டத்தில் வீரவநல்லூருக்கு அருகில் அமைந்துள்ள கோயிலாகும்.

விளக்கம் 
திருப்புடைமருதூரின் வரலாறு காரணமாகத் தனித்துவமானது. ஆந்திரத்தில் ஸ்ரீசைலத்தில் உள்ள ஜோதிர்லிங்கா சிவனின் தலைமையாகக் கருதப்படுகிறது. திருவுடைமருதூரில் உள்ள கோயில் (தமிழில் இடை என்பது நடுப்பகுதியினை குறிப்பது) உடலாகவும், திருப்புடைமருதூரில் உள்ள கோயில் பாதமாகவும் கருதப்படுகிறது. திருப்புடைமருதூரில் சிவனைக் காண முடிந்தால், ஸ்ரீசைலம் மற்றும் திருவிடைமருதூருக்குச் செல்வதால் கிட்டும் பலன் கிடைக்கும். இந்த மூன்று கோயில்களின் தல விருட்ச மரமாக மருத மரம் உள்ளது. மேலும் பிரம்மதண்டத்தினை கோயிலுக்குள் காணலாம்.

வரலாறு 
சுரேந்திர மன்னன் போர் ஒன்றில் மற்றொரு மன்னனைக் கொன்றான். இந்த பாவத்தால் பாதிக்கப்பட்ட சுரேந்திர மன்னன், இதிலிருந்து விடுபட விரும்பினார். இவர் சிவனைத் தியானித்தார். சிவன் இவருக்கு ஓர் பிரம்மந்தண்டைக் கொடுத்து, கடலுக்குச் சென்று மீண்டும் நிலத்திற்கு வரச் சொன்னார். இத்தண்டை எங்கு நிறுத்துகிறதோ அங்கு தனக்குக் கோயில் ஒன்று கடவும் என்று சொன்னார். அவ்வாறே மன்னரும் கோயிலைக் கட்டினார். மேலும் கடவுள் அருளியவாறு கோமதி அம்மனின் சிலையைத் தேடி இமாலயத்திற்குச் சென்றார். இமயமலை சென்று சிலையினைத் தேடியபோது, முற்றிலும் உருத்திராட்சத்தால் ஆன சிலையினைக் கண்டார். இதனுடன் கோயிலைக் கட்டி முடித்தார். கோயிலுக்கு அருகிலுள்ள தாமிரபரணி ஆற்றில் குளித்த அவர் இரட்சிப்பைப் பெற்றார். இது "சுரேந்திர மோட்ச தீர்த்தம்" என்று அழைக்கப்படுகிறது. ஒருவர் இங்குக் குளித்தால், "பிரம்மஹத்தி தோசம்" உட்பட அனைத்து வகையான பாவங்களும் நீங்கிவிடும் என்று நம்பப்படுகிறது.

தமிழ் மாதமான தையில் (ஜனவரி 15 முதல் பிப்ரவரி 15 வரை) தைப்பூச நாளன்று தீர்த்தவாரி விழா கொண்டாடப்படுகிறது.

அருகிலுள்ள இடங்கள் 
அருகிலுள்ள வீரவநல்லூர் நகரத்தில் மயோபதி  என்ற மருத்துவமனை உள்ளது. இங்கு நவீன மருத்துவத்தால் குணப்படுத்த முடியாத நோய்களுக்கு சிகிச்சையளிக்கப்படுகிறது.

இப்பகுதியில் உள்ள மற்ற முக்கிய இடங்கள் நவதிருப்பதி மற்றும் நவகைலாசம் ஆகும் . மணிமுத்தர், காரையார்- கீழ் மேலணைகள் அருகில் உள்ளன. அகத்தியர் அருவி, குற்றாலம், பாணாதீர்த்தம், பாபநாசம், மாஞ்சோலை, கோரையாறு, அகத்திய மலை அருகிலுள்ள இடங்களாகும். களக்காடு முண்டந்துறை புலிகள் காப்பகம் இப்பகுதியில் அமைந்துள்ளது.

மேற்கோள்கள் 

திருநெல்வேலி மாவட்டத்திலுள்ள சிவன் கோயில்கள்
பிரபஞ்ச நுண்ணலை அம்பலம்

பிரபஞ்ச நுண்ணலை அம்பலம் (cosmic microwave background) என்பது இந்த பிரபஞ்சம் உருவாக காரனமான பெரு வெடிப்பின் போது உருவான வெப்பக் கதிர்வீசலின் எஞ்சிய வெப்பக் கதிர்வீசல் ஆகும். பிரபஞ்ச நுண்ணலை கதிர் இயக்கம் என்பது பிரபஞ்சத்தின் முதன் முதலாக தோன்றிய கதிர் இயக்கம் என்பதால் பிரபஞ்சவியலின்  அடிப்படையாக எடுத்துக்கொள்ளப்படுகிறது. சாதரண வானியற் தொலைநோக்கியில் இரண்டு விண்மீன்கள் அல்லது இரண்டு விண்மீன் பேரடைகளுக்கு இடைப்பட்ட பகுதியைப் பார்க்கும் போது இருட்டாகத் தெரியும். ஆனால் நுண்ணுணர்வு மிக்க வானொலி அதிர்வெண் தொலைநோக்கி மூலம் பார்க்கும் போது இவைகளுக்கு இடையே ஒரு மங்கலான ஒளி இருப்பதும் இவை அனைத்துத் திசையிலும் சமமாகப் பரவியிருப்பதும் தெரிகிறது. ஆனால் இந்த ஒளி எந்த விண்மீன் அல்லது விண்மீன் பேரடையுடனும் தொடர்பு உடையது அல்ல.

1965 லேயே ரேடியோ ஆன்டெனாவில் இந்த நுண்ணலைப் பட்டு சதா கொர் என்ற சீற்ற ஒளியை எற்படுத்துகிறது என ஆர்னோ பென்சியா மற்றும் ராபர்ட் வில்லன் இருவரும் தற்செயலாகக் கண்டுள்ளார்கள். 1978 ல் இதற்காக இவர்களுக்கு இயற்பியலுக்கான நோபல் பரிசு வழங்கப்பட்டது.

பிரபஞ்சம் குழந்தை பருவத்தில் இருந்த போது அதாவது கோள்கள், விண்மீன்கள் உருவாகாத காலத்தில், பிரபஞ்சம் அடர்த்தியாகவும், அதித வெப்பமாகவும், ஹைட்ரஜன் பிளாசுமாவால் உருவான வெப்பப் புகையால் சூழப்பட்டும் இருந்தது. அதில் அணு மூலக்கூறுகளான எலெக்ட்ரான், புரோட்டான், நியூட்ரான் மற்றும் இன்ன பிற அடிப்படைத் துகள்கள் அனைத்தும் இந்த புகையுள் நிறைந்து காணப்பட்டது. ஆனால் அதன் அதித வெப்பம் காரணமாக இந்த மூலக்கூறுகள் ஒன்றினைந்து அணுக்களாக மாற இயலவில்லை. பின்னர் இந்த பிரபஞ்சம் விரிவடைந்த போது ஹைட்ரஜன் பிளாசுமாவும் அதில் இருத்த வெப்பமும் விரிவடைந்தது, இதனால் பிரபஞ்சம் குளிர்ச்சியடைய தொடங்கியது. அதனால்  மூலக்கூறுகள் ஒன்றினைந்து அணுக்களாக மாற முடிந்தது. இந்த நிகழ்வுக்கு பின் எலெக்ட்ரான், புரோட்டானுடன் மோதிக் கொண்டிருந்த ஃபோட்டோன் தனியாகப் பிரிந்தது. இந்த ஃபோட்டோனை இன்று வரை ஒளியாகக் காண முடிகிறது. ஆனால் பிரபஞ்சம் விரிவடைய விரிவடைய இதன் ஆற்றல் குறைந்து இப்போது மிகக் குறைவான ஆற்றல் மட்டுமே இதற்கு உள்ளது. பிரபஞ்ச நுண்ணலை அம்பலத்தில் இடத்திற்கு இடம் சிறு வெப்ப மற்றும் அடர்த்தி மாற்றங்கள் காணப்படுகிறது.

பெரு வெடிப்புக் கோட்பாடுக்கும் பிரபஞ்ச நுண்ணலை அம்பலத்திற்கும் உள்ள தொடர்பு 
பிரபஞ்ச நுண்ணலை அம்பலம், பெரு வெடிப்புக் கோட்பாட்டின் சிறந்த ஆதாரமாக அமைகிறது. மேலும் பிரபஞ்ச நுண்ணலையை அளவிடுதலில் ஏற்படும் முன்னேற்றம் பெரு வெடிப்புக் கோட்பாட்டை பிரபஞ்சம் உருவானதை விளக்க சிறந்த மாதிரியாக எடுத்துக் கொள்ளப்படுகிறது. 1960 ல் பிரபஞ்ச நுண்ணலையை கண்டறிந்த பிறகு பிரபஞ்சம் பற்றிய மற்ற கோட்பாடுகளில் ஆர்வம் குறைந்து விட்டது. பெரு வெடிப்புக் கோட்பாட்டின் படி, இந்தப் பிரபஞ்சம் உருவாகி அதன்பின் விரிவடைந்திருந்தால்,  வெப்பம் எப்படி பரவியிருக்கும் என்று விஞ்ஞானிகள் உருவாக்கிய மாதிரியுடன் இந்தப் பிரபஞ்ச நுண்ணலை அம்பலம் சரியாக ஒத்துப்போகிறது. இதனால் விஞ்ஞானிகள் பிரபஞ்ச நுண்ணலை அம்பலத்தை, பெரு வெடிப்புக் கோட்பாட்டின் ஆதாரமாகக் கொள்கிறார்கள்.

மேற்கோள்கள்

வெப்பக் கதிர்வீசல்
வானியற்பியல்
திருப்பாலைக்குடி

திருப்பாலைக்குடி (Thiruppalaikkudi) என்பது தமிழகத்தின்,இராமநாதபுரம் மாவட்டம் இராஜசிங்கமங்கலம் வட்டத்தில் இருக்கும் ஒரு ஊராட்சி ஆகும்.  இங்கு மீனவ மக்கள் அதிகளவில் வசிக்கின்றனர்.

மக்கட் தொகை 
2011 ஆம் ஆண்டு எடுக்கப்பட்ட மக்கள் தெகை கணக்கெடுப்பின் படி, இங்கு 9986 பேர் வசிக்கின்றனர்.

தெருக்கள் 
இப்பகுதியில் முஸ்லிம் தெருக்கள், பழங்கோட்டை, வடக்கு பகுதி, கிழக்கு பகுதி, தெற்கு பகுதி, காந்திநகர் போன்ற பகுதிகள் உள்ளன. இந்த ஊரானது இராமநாதபுரம் நகரில் இருந்து 24 கி. மீ தொலைவில் உள்ளது.

தொழில் 
இங்கு மீன் பிடி தொழில், மீன்களைப் பதப்படுத்தும் நிருவனங்களும், உப்பளங்களும், இரால் பண்னைகளும் உள்ளன.

போக்குவரத்து 
கிழக்கு கடற்கரைச் சாலையானது (ECR) திருப்பாலைகுடியை கடந்து செல்வதால் அனைத்து பேருந்துகளும் இங்கு நின்றுச் செல்கின்றன. அருகில் உள்ள ரயில் நிலையம் இராமநாதபுரம் இரயில் நிலையமாகும். மதுரை பன்னாட்டு விமான நிலையம் 132 கி. மீ தொலைவில் உள்ளது.

சான்றுகள்

இராமநாதபுரம் மாவட்டத்திலுள்ள கிராமங்கள்
சந்திரஹாசன்

சந்திரஹாசன் (Chandrahasan; 6 மார்ச் 1936 - 18 மார்ச் 2017) இந்தியாவின் தமிழ்நாட்டைச் சேர்ந்த ஒரு இந்திய திரைப்படத் தயாரிப்பாளரும், நடிகரும் ஆவார்.

தொழில் 
சந்திரஹாசன்,ழக்கறிஞர் சீனிவாசன் - இராஜலட்சுமி தம்பதியினருக்கு நான்கு குழந்தைகளில் இரண்டாவது குழந்தையாக பிறந்தார்.  இவரது மூத்த சகோதரர் சாருஹாசன் , இளைய சகோதரர் கமல்ஹாசன் ஆகியோர் திரைப்படத் துறையில் நடிகர்களாக பணியாற்றி வருகின்றனர். அதே நேரத்தில் இவரது தங்கை நளினி ரகுராம் ஒரு பாரம்பரிய நடனக் கலைஞர் ஆவார். ஒரு இளைஞனாக, சாருஹாசன் வழக்கறிஞர் பணியைத் தொடங்குவதற்கு முன்பு ஒரு பாடகராகப் பயிற்சி செய்தார்.  சாருஹாசனுக்கு மாறாக, ஒரு நடிகராக தனது வெற்றிகரமான வாழ்க்கை முழுவதும் சந்திரஹாசன் தனது இளைய சகோதரர் கமல்ஹாசனுடன் மிக நெருக்கமான உறவைப் பேணி வந்தார்.

1995 இல், இவர் தனது சகோதரர் சாருஹாசனின் மகள் சுஹாசினி மணிரத்னம் இயக்கிய இந்திரா  என்ற படத்தில் நடிகராகத் தோன்றினார். இந்தப் படத்தில் அரவிந்த் சுவாமி , நாசருடன் இவரது சொந்த மகள் அனு ஹாசன் 'இந்திரா' வேடத்தில் நடித்திருந்தார். 2000களின் போது, ராஜ் கமல் பிலிம்ஸ் இன்டர்நேஷனல் நிர்வாகத்தில் சந்திரஹாசன் மிகவும் சுறுசுறுப்பான பங்கு வகித்தார். விஸ்வரூபம் (2013) பட வெளியீட்டின் போது எதிர்கொண்ட பிரச்சனைகளின் போது, எதிர்க்கட்சிகளுடன் மத்தியஸ்தம் செய்வதில் சாருஹாசன் முக்கிய பங்கு வகித்தார்.

சந்திரஹாசன் இறப்பதற்கு முன், அறிமுக இயக்குநர் இசுடீபன் ரங்கராஜ் இயக்கத்தில் அப்பத்தாவ ஆட்டய போட்டுடாங்க என்ற படத்தில் முக்கிய வேடத்தில் நடித்து முடித்தார். இரண்டு வயதான நபர்களுக்கிடையேயான ஏற்படும் காதல் பற்றிய கதை, ஸ்டீபன் சந்திரஹாசனை "மரியாதைக்குரிய நபர்" என்று அறியப்பட்ட ஒருவரை விரும்புவதாகவும், காதல் தவறான வெளிச்சத்தில் தெரிவிக்கப்படக்கூடாது என்பதற்காகவும் நடித்தார். நடிகர் விக்ராந்தின் தாயான ஷீலாவுடன் இவர் நடித்த இந்த படம் 2017 இல் நிறைவடைந்தது. ஆனால் 2021 இல் Sony Liv இல் நேரடியாக வெளியிடப்பட்டது

சொந்த வாழ்க்கை 
சந்திரஹாசன், கீதாமணி என்பவரை மணந்து கொண்டார். இவர்களுக்கு நிர்மல்ஹாசன் என்ற மகன் உள்ளார். அவர் அமெரிக்காவில் வசித்து வருகிறார். இவரது மகள் அனு ஹாசன், இந்திய மற்றும் பிரித்தானிய தயாரிப்புகளில் நடிகையாக தோன்றியுள்ளார்.

இறப்பு 
கீதாமணி ஜனவரி 2017 இல் தனது 73 வது வயதில் இறந்தார். அவரது மரணத்தைத் தொடர்ந்து, சந்திரஹாசன் மார்ச் 2017 இல் 81 வயதில் இறந்தார்.

சான்றுகள்

வெளி இணைப்புகள் 

1934 பிறப்புகள்
சென்னை திரைப்படத் தயாரிப்பாளர்கள்
தமிழ்த் திரைப்படத் தயாரிப்பாளர்கள்
இந்தியத் தமிழர்
2017 இறப்புகள்
ஜொசிஃபஸ்

தீத்துஸ் பெலாவியுஸ் ஜொசிபஸ் (; 37 –  100), இயற்பெயர்: மதியாதுவின் மகன் யோசெப் (எபிரேயம்: יוסף בן מתתיהו, Yosef ben Matityahu), என்பவர் முதல் நூற்றாண்டில் வாழ்ந்த உரோமை குடியுறிமை பெற்ற யூத வரலாற்றாசிரியரும், அறிஞரும், மரபிலக்கண எழுத்தாளரும் ஆவார். இவர் உரோமையரின் கட்டுப்பாட்டில் இருந்த யூதேயாவின் எருசலேம் நகரில் பிறந்தவர். இவரின் தந்தை யூத குருகுலத்தவர். இவரின் தாய் அரச குலத்தவரும் ஆவார்.

கலிலேயாவில் முதலாம் யூத-உரோமைப் போரின்போது உரோமையர்களை எதிர்த்து இவர் போரிட்டாளும், கிபி 67 இல் தோல்வியைத்தழுவி வெஸ்பசியானிடம் சரணடைந்தார். இவர் யூத மெசியாவைக்குறித்த முன்னறிவிப்புகளில் வெஸ்பசியான் அரசராவார் என இவர் முன்னறிவித்ததார். அவ்வாறே நிகழ்ந்ததால் கிபி 67 இல் வெஸ்பசியான் இவரை விடுவித்தார். அப்போது இவர் அரசரின் குடும்பப்பெயரான பெலாவியுஸை (Flavius) தமதாக்கிக்கொண்டார்.

ஜொசிஃபஸ் முழுவதும் உரோமையருக்கு பணிய முன்வந்ததால் இவருக்கு உரோமை குடியுறிமை வழங்கப்பட்டது. அரசரின் மகன் தீத்துஸ் கி.பி 70இல் எருசலேம் முற்றுகையிட்டு தரைமட்டமாக்கியபோது இவர் அவரின் மொழிபெயர்ப்பாளராகவும் அலோசகராகவும் இருந்தார். இம்முற்றுகையின்போதே யூதர்களின் இரண்டாம் கோவில் இடித்து கொள்ளையடிக்கப்பட்டது என்பது குறிக்கத்தக்கது.

இவர் யூத வரலாற்றை முதல் நூற்றாண்டிற்கு அதிக முக்கியத்துவம் அளித்து சித்தரித்துள்ளார். யூதப் போர் (The Jewish War, c. 75) மற்றும் யூத தொன்மையியல் வரலாறு (Antiquities of the Jews c. 94) என்பன இவரின் முக்கியப்படைப்புகள் ஆகும். இவை முதல் நூற்றாண்டில் யூதத்தின் நிலை மற்றும் ஆதி கிறித்தவர்களின் பின்னணி குறித்து அதிகம் அறிய வழிவகுக்கின்றது.

மேற்கோள்கள் 

37 பிறப்புகள்
100 இறப்புகள்
வரலாற்றாசிரியர்கள்
யூதேய நபர்கள்
சவுன் அடம் இலெவி

சவான் ஆடம் லெவி () (பிறப்பு: 23 ஜூலை 1968) என்பவர் கனடா நாட்டுத் திரைப்பட இயக்குநர், திரைப்படத் தயாரிப்பாளர் மற்றும் நடிகர் ஆவார். இவர் 1986 ஆம் ஆண்டு முதல் நைட் அட் த மியுசியம் போன்ற பல திரைப்படங்களை இயக்கி மற்றும் தயாரித்துள்ளார். இவர் 2016 ஆம் ஆண்டு தயாரித்த அறிவியல் புனைகதைத் திரைப்படமான அரைவல் என்ற திரைப்படம் சிறந்த படத்திற்கான அகாதமி விருதுக்கு பரிந்துரையைப் பெற்றது.

இவர் 2016 முதல் நெற்ஃபிளிக்சு அசல் தொடரான ஸ்ட்ரேஞ்சர் திங்க்ஸ் என்ற இணையத் தொடரின் நிர்வாக தயாரிப்பாளராக உள்ளார். இந்த தொடரின் மூன்று பருவங்களில் ஒவ்வொன்றிலும் இரண்டு அத்தியாயங்களை இவர்இயக்கியுள்ளார் என்பது குறிப்பிடத்தக்கது.

மேற்கோள்கள்

வெளி இணைப்புகள்  
 

1968 பிறப்புகள்
வாழும் நபர்கள்
கனடியத் திரைப்பட இயக்குநர்கள்
யூத நடிகர்கள்
தொலைக்காட்சி தயாரிப்பாளர்கள்
திரைப்படத் தயாரிப்பாளர்கள்
யேல் பல்கலைக்கழக முன்னாள் மாணவர்கள்
21 ஆம் நூற்றாண்டு கனடிய ஆண் நடிகர்கள்
கனடியத் திரைப்பட நடிகர்கள்
தொலைக்காட்சி இயக்குநர்கள்
செறிபொருள் ஏற்றி

செறிபொருள் ஏற்றி (Condensate pump) என்பது வெப்ப பரிமாற்றம் மூலம் நீராவி நிலையிலிருந்து நீராக மாறிய நீரை அல்லது வாயு நிலைமயிலிருந்து திரவ நிலைக்கு மாறிய திரவத்தை ஒரு இடத்தில் இருந்து மற்றொரு இடத்திற்கு மாற்ற உதவும் ஏற்றியாகும். இது மின் நிலையங்களில் அதிகமாக உபயோகப்படுத்தப்படுகிறது.மேலும் வெப்பவேற்றம், காற்றோட்டம், குளிர்பதனம் ஆகியவைகளிலும் பயன்படுத்தப்படுகிறது.

பயன்பாடுகள்
 குளிர்பதனப் பெட்டிகளில் வளிமண்டல காற்றை நீராக மாற்றும் நீரை பெட்டிக்குள் சுழல வைக்க உதவும்.
 மின் நிலையங்களில் நீராவிச்சுழலியின் இதழ்களை சுழல வைத்த பின் வெளியே வரும் நீரை குளிர்விப்பானால் நீராக மாற்றப்படும். அந்த நீரை வளிநீக்கிக்கு (Deaerator) அனுப்பும் பணியை செய்கிறது.

பயன்கள்
 நீராவி குளிர்வூட்டப்பட்டு நீராக மாறுவதால் இது மறுமுறை நீராவியாக மாற்ற முன்வெப்பமேற்றல் (Preheating) தேவைப்படாது.

மேற்கோள்கள்

கருவிகள்
பாய்ம இயக்கவியல்
முழப்பிலங்காடு கடற்கரை

முழப்பிலங்காடு கடற்கரை,  வடக்கு கேரளாவில்,  கண்ணூர் மாவட்டத்தில், கண்ணூரிலிருந்து 15 கி.மீ., தொலைவிலும், தலச்சேரியிலிருந்து 8 கி.மீ., தொலைவிலும் அமைந்த கடற்கரை சுற்றுலாத் தலமாகும்.

முழப்பிலங்காடு கடற்கரை 4 கி.மீ தொலைவு வரை நீண்டுள்ளது. இது மணற்பாங்கான சவாரிக்கு ஏற்றது. இதன் முழு நீளத்திற்கும் ஒருவரால் பயணம் செய்ய முடியும். அமைதியும் அழகும் மிகுந்த இந்த இடம் மற்ற இடங்களிலிருந்து தனித்து இன்னும் பலரால் அறியப்படாத இடமாக உள்ளது. பெரிய கரும்பாறைகள் பரந்து கிடப்பதால், அது கடல் நீரை உள்ளே வரவிடாமல் தடுத்து பாறைகளுக்கிடையே அங்கங்கே குளம் போல நீர் தேங்கிக் கிடப்பது நீச்சல்காரர்களுக்கு வசதியாக உள்ளது. இந்தக் கடற்கரையில் உள்ள தென்னந்தோப்புகள் சூரிய வெளிச்சத்தைத் தரைக்கு ஊடுருவ விடாமல் தடுத்துவிடும்.

போக்குவரத்து
அருகில் உள்ள நகரங்கள்/இரயில் நிலையங்கள் :
 தலச்சேரி - 7  கி. மீ.,
 கண்ணூர் - 15  கி. மீ.,
அருகில் உள்ள விமான நிலைய்ம்:
 கோழிக்கோடு பன்னாட்டு வானூர்தி நிலையம் - 100 கி. மீ]

மேற்கோள்கள்

வெளி இணைப்புகள்
 Neglect ruins Muzhappilangad beach

கண்ணூர் மாவட்டம்
கண்ணூர் மாவட்டத்திலுள்ள சுற்றுலாத் தலங்கள்
கேரளக் கடற்கரைகள்
வளிநீக்கி

வளிநீக்கி (Deaerator) என்பது  நீராவி உருவாக்கும் உலைக்குள் (Boiler) செலுத்தப்படும்  ஊட்டுநீரில் (Feed Water) கலந்துள்ள வாயுக்களை நீக்க பயன்படும் சாதனம் ஆகும்.ஊட்டுநீரிலுள்ள ஆக்சிசன் வாயு குறிப்பாக நீக்கப் பட வேண்டும் ஏனென்றால் ஆக்சிசன் வாயு உலோக குழாய்கள் மற்றும் உலோகக் கருவிகளின் பரப்பில் உலோகங்களுடன் வினைபுரிந்து துருப்பிடிக்க வைத்து குழாயை அரித்து சேதப்படுத்தும். அது போல் காபனீரொக்சைட்டு வாயு நீருடன் சேர்ந்தால் கரிம அமிலங்களை உருவாக்கி குழாயை அரிக்கும் வாய்ப்புகள் அதிகம். ஆகவே பெரும்பாலன வளிநீக்கிகள், நீரில் உள்ள ஆக்சிசனை 7 ppi(நூறுகோடியில் ஒரு பங்கு)என்ற அளவு  நீக்க வடிவமைக்கப்படும்.

வகைகள்
மேலும் தேவையான அளவு காபனீரொக்சைட்டையும் நீக்கிவிடும்.
இரண்டு வகையான வளிநீக்கிகள் உள்ளன அவை 
  தட்டு வகை     - குவிமுக மாடம் வடிவைப்பு உடையது.
  தெளிப்பு வகை  – உருளை வடிவம் உடையது.

மேற்கோள்கள்

வேதியியல் கருவிகள்
தெலுங்கு மொழி நாள்

தெலுங்கு மொழி நாள் (Telugu Language Day) தெலுங்கு மொழியின் வளர்ச்சிக்காகவும், பயன்பாட்டை ஊக்குவிக்கவும் கொண்டாடப்படுகிறது. கிடுகு வெங்கட ராமமூர்த்தி என்ற தெலுங்கு மொழிக் கவிஞரின் பிறந்த நாளான ஆகத்து 29ஆம் நாளை, தெலுங்கு மொழி நாளாகக் கடைபிடிக்கின்றனர். சமசுகிருதச் சொற்களை மிகுந்தியாகக் கொண்ட எழுத்து நடையை மாற்றி, தெலுங்கு மொழியை எளிய நடையில் எழுத வலியுறுத்தினார். ஆந்திர மாவட்டங்களில் தெலுங்கு மொழி நாளைக் கொண்டாட மாநில அரசு நிதி வழங்கியுள்ளது. இந்த நாளின் நிகழ்வுகளை ஆந்திர அரசின் பண்பாட்டு அமைச்சகம் முன்னின்று நடத்தும். சிறந்த கவிஞர்களுக்கு பரிசுகளும் பணமுடிப்பும் வழங்கப்படும்.

மேலும் பார்க்க
உலகத் தெலுங்கு மாநாடு
தெலுங்கு புத்தாண்டு

மேற்கோள்கள் 

சிறப்பு நாட்கள்
தெலுங்கு
ஆகத்து சிறப்பு நாட்கள்
ஸ்டீவன் பிரில்

ஸ்டீவன் பிரில் () (பிறப்பு: மே 27, 1962) இவர் ஒரு அமெரிக்க நாட்டு நடிகர், திரைப்பட இயக்குநர், மற்றும் திரைக்கதையாசிரியர். இவர் மூவி 43, வோக் ஒப் சேம் போன்ற பல திரைப்படங்களை இயக்கியுள்ளார். வோக் ஒப் சேம் போன்ற திரைப்படங்களுக்கு கதை எழுதியுள்ளார். மற்றும் பல திரைப்படங்களிலும் நடித்துள்ளார் என்பது  குறிப்பிடத்தக்கது.

வெளி இணைப்புகள்

மேற்கோள்கள்

1962 பிறப்புகள்
வாழும் நபர்கள்
அமெரிக்கத் திரைப்படத் தயாரிப்பாளர்கள்
அமெரிக்கத் திரைப்பட இயக்குநர்கள்
அமெரிக்க ஆண் தொலைக்காட்சி நடிகர்கள்
அமெரிக்க ஆண் திரைப்பட நடிகர்கள்
ரென்னி ஹர்லின்

ரென்னி ஹர்லின் () (பிறப்பு: 15 மார்ச் 1959) இவர் ஒரு பின்லாந்து நாட்டு தயாரிப்பாளர் மற்றும் இயக்குநர் ஆவார். இவர் டை ஹார்ட் 2, டிரைவன், 12 ரவுண்ட்ஸ், த லெஜண்டு ஒப் ஹெர்குலிஸ் போன்ற பல திரைப்படங்களை இயக்கியுள்ளார்.

மேற்கோள்கள்

வெளி இணைப்புகள் 

திரைப்பட இயக்குநர்கள்
1959 பிறப்புகள்
வாழும் நபர்கள்
கந்தன் கருணை (திரைப்படம்)

கந்தன் கருணை (Kandan Karunai) 1967 இல் வெளிவந்த இந்தியத் தமிழ்த் திரைப்படம். இத் திரைப்படத்தை ஏ. பி. நாகராஜன் இயக்கினார். சிவாஜி கணேசன், சாவித்திரி மற்றும் பலர் இத் திரைப்படத்தில் நடித்திருந்தனர்.

முருகக் கடவுளின் பிறப்பு, அவர் சிறுவனாயிருந்தபோது ஒரு மாம்பழத்துக்காகக் கோபித்துக் கொண்டு பழனிமலை சென்றது, சூரபதுமன் வதம், தெய்வயானை மற்றும் வள்ளியுடனான திருமணம் ஆகிய கந்தபுராண நிகழ்வுகளைக் கதைக்கருவாகக் கொண்டு எடுக்கப்பட்டத் திரைப்படம் ஆகும்.

நடிகர்கள்
 சிவாஜி கணேசன் -வீரபாகு தேவன்
 ஜெமினி கணேசன் -இறைவன் சிவன்
 சாவித்திரி -பார்வதி
 சிவகுமார்-இறைவன் முருகன்
 கே. ஆர். விஜயா -தெய்வானை/தேவநாயகி
 ஜெ. ஜெயலலிதா -வள்ளி/வள்ளிநாயகி
 அசோகன் -சூரபத்மனன்
 மாஸ்டர் ஸ்ரீதர் -குழந்தை முருகன்
 கே. பி. சுந்தராம்பாள் -ஔவையார்
 மனோரமா -வள்ளியின் தோழியாக
 எஸ். வரலட்சுமி -இந்திராணி
 கே. பாலாஜி -பானுகோபன்
 நாகேஷ் -நாகேஸ்வரன்
 சீர்காழி கோவிந்தராஜன் -நக்கீரன்

உசாத்துணை

வெளி இணைப்புகள் 
 Kandan Karunai at  desimusic

1967 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
சாவித்திரி நடித்த திரைப்படங்கள்
சிவாஜி கணேசன் நடித்த திரைப்படங்கள்
ஜெமினி கணேசன் நடித்துள்ள திரைப்படங்கள்
ஜெயலலிதா நடித்த திரைப்படங்கள்
சிவகுமார் நடித்த திரைப்படங்கள்
கே. ஆர். விஜயா நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
மனோரமா நடித்த திரைப்படங்கள்
நாகேஷ் நடித்த திரைப்படங்கள்